ایفل ټاور
د ایفل برج انګرېزي: فرانسوي: د فرانسې په پلازمینه پاریس کې یو لرغونی اوسپنیز برج دی چې په کال ۱۸۸۷ میلادي کې رغول شوی دی او هر کال د نړۍ په ملیونونو سیلانیان ترې لېدنه کوي. د ایفل برج نوم د ایفل ټاور نوم د دغه برج د ډیزاینر او طراح د نامه له کبله د ایفل د برج په نامه سره ونومول شو. د ایفل برج جوړښت د ایفل برج په ۱۸۸۷میلادي کې پیل او په۱۸۸۹ میلادي کال کې تر دوو کلونو وروسته بشپړ شو. د ایفل برج د ودانولو په چاروکې کې ۸۵۰ تنو برخه درلوده .دغه برج د اوسپنې او فولادو د ۱۸۳۸ بېلابېلو ټوټو نه جوړشوی دی او وزن یې لس زره ټنه دی چې ۷۳۰۰ ټنه فولاد پکې کارشوي دي . د ایفل برج لوړوالی ددې برج لوړوالی ۳۲۴ مټره دی او ۱۶۶۰ زیني لري چې سړی پاسنۍ برخې ته یې دلفټ په مرسته هم ختلی شي . ایفل ټاور د انقلاب نښه دغه برج د فرانسې د انقلاب د سلمې کالیزې په ویاړ جوړ کړل شو. د ایفل پر برج د فرانسویانو نیوکه د ایفل برج تر جوړېدو دمخه د پاریس ډېرو خلکو ددې برج په جوړېدو نیوکې او اعتراضونه کول چې ګواکې دا برج به د پاریس د ښار ښکلا خرابه کړي خو له دې ناخبره وو چې یو وخت به دا څلی ددې هېواد پېژندګلو او یوه غوړه عایداتي سرچینه وي. د فرانسې هېواد هرکال ددې برج د ننداره کوونکو نه په ملیونونو یورو ګټه تر لاسه کوي. اوس له ایفل ټاور پرته د پاریس پېژنګلو نېمګړې ده. سرچینې